stanford-oval/wikipedia huggingface dataset:
อาสนวิหารอาวีญง

|  อาสนวิหารแม่พระแห่งอาวีญง |
| --- | --- |
อาสนวิหารอาวีญง

43°57′03″N 4°48′48″E﻿ / ﻿43.95083°N 4.81333°E﻿ / 43.95083; 4.81333
ที่ตั้ง: อาวีญง จังหวัดโวกลูซ
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: อาสนวิหารแห่งอาวีญง
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: โรมาเนสก์
ปีสร้าง: คริสต์ศตวรรษที่ 12
แล้วเสร็จ: ต่อเติมช่วงคริสต์ศตวรรษที่ 14 และ 17
 อนุสรณ์สถานทางประวัติศาสตร์ (ค.ศ. 1840)  มรดกโลก (ค.ศ. 1995)
อาสนวิหารอาวีญง (ฝรั่งเศส: Cathédrale d'Avignon) หรือชื่อเต็มว่า อาสนวิหารแม่พระแห่งอาวีญง (Cathédrale Notre-Dame des Doms d'Avignon) คำว่า des Doms มาจากภาษาละตินว่า Domus episcopali แปลตามศัพท์ว่า "จากบ้านของมุขนายก" โดยสันนิษฐานจากสถานที่ตั้งของที่พักประจำตำแหน่งของอัครมุขนายกแห่งอาวีญง ซึ่งเคยเป็นส่วนหนึ่งของวิหารเดิมที่สร้างแต่ราวคริสต์ศตวรรษที่ 4 และถูกทำลายลงช่วงคริสต์ศตวรรษที่ 8 เป็นอาสนวิหารโรมันคาทอลิกประจำอัครมุขมณฑลอาวีญง ตั้งอยู่ในเขตพระราชวังพระสันตะปาปาแห่งอาวีญงในเมืองอาวีญง จังหวัดโวกลูซ แคว้นพรอว็องซาลป์โกตดาซูร์ ประเทศฝรั่งเศส อาสนวิหารแห่งนี้สร้างขึ้นเพื่ออุทิศแด่พระนางมารีย์พรหมจารี สร้างในสถาปัตยกรรมโรมาเนสก์แบบพรอว็องส์ โดยสร้างเมื่อปี ค.ศ. 1150 และได้รับการขยับขยายเพิ่มเติมส่วนของเหล่าโบสถ์น้อย (chapelle) ในระหว่างช่วงคริสต์ศตวรรษที่ 14 ถึง 17
จุดสำคัญของอาสนวิหารได้แก่รูปปั้นทองพระนางมารีย์พรหมจารีประดิษฐานอยู่บนยอดหอระฆังทางทิศตะวันตกอันเป็นเอกลักษณ์ และนอกเหนือจากงานศิลปะชั้นเยี่ยมด้านในของวิหาร ยังมีสิ่งที่ขึ้นชื่อว่างดงามที่สุด ได้แก่ มอโซเลียมของสมเด็จพระสันตะปาปาจอห์นที่ 22 อันถือว่าเป็นงานศิลปะการแกะสลักแบบศิลปะกอทิกชั้นเยี่ยมของคริสต์ศตวรรษที่ 14
อาสนวิหารอาวีญงได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1840 และต่อมาเป็นมรดกโลกโดยยูเนสโกในปี ค.ศ. 1995 ร่วมกับพระราชวังพระสันตะปาปาแห่งอาวีญง
อาสนวิหารอานซี

|  อาสนวิหารนักบุญเปโตรแห่งอานซี |
| --- | --- |
ประตูทางเข้าด้านหน้า

45°53′57″N 6°07′32″E﻿ / ﻿45.89917°N 6.12556°E﻿ / 45.89917; 6.12556
ที่ตั้ง: อานซี จังหวัดโอต-ซาวัว
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: เรอเนสซองส์
 อนุสรณ์สถานทางประวัติศาสตร์ (ค.ศ. 1906)
อาสนวิหารอานซี (ฝรั่งเศส: Cathédrale d'Annecy) เรียกชื่อเต็มว่า อาสนวิหารนักบุญเปโตรแห่งอานซี (Cathédrale Saint-Pierre d'Annecy) เป็นอาสนวิหารในนิกายโรมันคาทอลิกและที่ตั้งของมุขนายกประจำมุขมณฑลอานซี ตั้งอยู่ที่เมืองอานซีในจังหวัดโอต-ซาวัว แคว้นโอแวร์ญ-โรนาลป์ ประเทศฝรั่งเศส สร้างขึ้นเพื่ออุทิศแด่นักบุญเปโตร
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
ประวัติ

ผลงานการสร้างโดยฌัก รอแซล ในช่วงต้นคริสต์ศตวรรษที่ 16 เพื่อเป็นชาเปลสำหรับสวดมนต์ของคอนแวนต์ในคณะฟรันซิสกัน และมีฟร็องซัว เดอ ซาล เป็นหนึ่งในมุขนายกคนสำคัญในสมัยคริสต์ศตวรรษที่ 16
อาสนวิหารแห่งนี้ยังเคยถูกเปลี่ยนเป็นโบสถ์แห่งสมาคมลัทธิแห่งความเป็นเลิศ (Culte de l'Être suprême) ในช่วงการปฏิวัติฝรั่งเศส และภายหลังได้ยกฐานะขึ้นเป็นอาสนวิหารในปีค.ศ. 1822
สถาปัตยกรรม

ลักษณะทางสถาปัตยกรรมฟื้นฟูศิลปวิทยาที่เห็นได้ชัดได้แก่ เสาแบบทัสกันและยอดหน้าบันแบบสามเหลี่ยม
ออร์แกนภายในสร้างขึ้นระหว่างปี ค.ศ. 1840–1842 และบูรณะครั้งใหญ่ในปี ค.ศ. 1994 และยังได้ขึ้นทะเบียนเป็นโบราณวัตถุเมื่อปีค.ศ. 1972 อีกด้วย
หอระฆัง ถ่ายเมื่อปีค.ศ. 1883 โดยเซราแฟ็ง-เมเดริก มีเยิซม็อง
อาสนวิหารแซ็ง-มาโล

|  อาสนวิหารนักบุญบิเซนเต แห่งแซ็ง-มาโล |
| --- | --- |
อาสนวิหารแซ็ง-มาโล

48°39′01″N 2°01′35″W﻿ / ﻿48.65028°N 2.02639°W﻿ / 48.65028; -2.02639
ที่ตั้ง: แซ็ง-มาโล จังหวัดอีเลวีแลน
ประเทศ:  ประเทศฝรั่งเศส
นิกาย: โรมันคาทอลิก
สถานะ: โบสถ์ประจำเขต   (อาสนวิหารจนกระทั่งปี ค.ศ. 1801)
ประเภทสถาปัตย์: กางเขน
รูปแบบสถาปัตย์: โรมาเนสก์  กอทิก  ฟื้นฟูศิลปวิทยา  คลาสสิก
ปีสร้าง: คริสต์ศตวรรษที่ 12
แล้วเสร็จ: คริสต์ศตวรรษที่ 18
 อนุสรณ์สถานทางประวัติศาสตร์  (ค.ศ. 1910)
อาสนวิหารแซ็ง-มาโล (ฝรั่งเศส: Cathédrale de Saint-Malo) หรือเรียกชื่อเต็มว่า อาสนวิหารนักบุญบิเซนเตแห่งแซ็ง-มาโล (Cathédrale Saint-Vincent de Saint-Malo) ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลแซ็ง-มาโล ตั้งแต่ปี ค.ศ. 1146 ซึ่งต่อมาได้ถูกยุบลงเป็นส่วนหนึ่งของอัครมุขมณฑลแรน, มุขมณฑลวาน และมุขมณฑลแซ็ง-บรีเยอตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองแซ็ง-มาโล จังหวัดอีเลวีแลน ในแคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา
อาสนวิหารนี้มีความหลากหลายทางสถาปัตยกรรมตั้งแต่โรมาเนสก์ กอทิก และฟื้นฟูศิลปวิทยา ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1910
อาสนวิหารแซ็ง-ปีแยร์

ด้านหน้าของอาสนวิหารแซ็ง-ปีแยร์
อาสนวิหารแซ็ง-ปีแยร์แห่งเจนีวา (ฝรั่งเศส: Cathédrale Saint-Pierre de Genève) เป็นอาสนวิหารนิกายโปรเตสแตนต์ประจำนครเจนีวา ประเทศสวิตเซอร์แลนด์ สร้างขึ้นเมื่อราว ค.ศ. 1160 โดยอาร์ชดยุกแห่งโฟซีญี (Arducius de Faucigny) เจ้าชายมุขนายกแห่งสังฆมณฑลเจนีวา เริ่มแรกสร้างขึ้นด้วยสถาปัตยกรรมโรมาเนสก์ก่อนที่ร้อยกว่าปีต่อมาจะมีการบูรณะเป็นสถาปัตยกรรมกอทิก และในศตวรรษที่ 18 ได้สร้างส่วนหน้าเพิ่มด้วยสถาปัตยกรรมนีโอคลาสสิก วิหารแห่งนี้เป็นสถานที่ที่ฌ็อง กาลแว็ง ใช้เป็นศูนย์กลางในการปฏิรูปนิกายในช่วงศริสต์ศตวรรษที่ 16
แหล่งข้อมูลอื่น

Official St Pierre Cathedral website—(ฝรั่งเศส)
Izi.travel: Cathedral visitor's guide เก็บถาวร 2017-03-02 ที่ เวย์แบ็กแมชชีน—(อังกฤษ)
Tibet.ca: "The Dalai Lama visits to the Cathedral" (1999) เก็บถาวร 2005-02-25 ที่ เวย์แบ็กแมชชีน—(อังกฤษ)
อาสนวิหารวีวีเย

| อาสนวิหารวีวีเย Cathédrale Saint-Vincent de Viviers |
| --- | --- |
หอระฆังของอาสนวิหาร
ศาสนา
ศาสนา: โรมันคาทอลิก
จังหวัด: บิชอปแห่งวีวีเย
ภูมิภาค: จังหวัดอาร์แด็ช
จารีต: โรมัน
สถานะองค์กร: อาสนวิหาร
สถานะ: ใช้งาน
ที่ตั้ง
ที่ตั้ง: วีวีเย,  ฝรั่งเศส
พิกัดภูมิศาสตร์: 44°28′55″N 4°41′26″E﻿ / ﻿44.48194°N 4.69056°E﻿ / 44.48194; 4.69056
สถาปัตยกรรม
ประเภท: โบสถ์
รูปแบบ: โรมาเนสก์ กอทิก
ลงเสาเข็ม: คริสต์ศตวรรษที่ 11
เสร็จสมบูรณ์: คริสต์ศตวรรษที่ 18
อาสนวิหารวีวีเย (ฝรั่งเศส: Cathédrale de Viviers) เรียกชื่อเต็มว่า อาสนวิหารนักบุญบิเซนเตแห่งวีวีเย (Cathédrale Saint-Vincent de Viviers) เป็นอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลวีวีเยตั้งแต่คริสต์ศตวรรษที่ 4 เป็นต้นมา ตั้งอยู่ที่เมืองวีวีเย จังหวัดอาร์แด็ช แคว้นโอแวร์ญ-โรนาลป์ ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
ประวัติ

ตั้งอยู่บนบริเวณโบสถ์เก่าตั้งแต่สมัยคริสต์ศตวรรษที่ 11 (เสกเมื่อปี ค.ศ. 1119) ซึ่งบนสถานที่นี้เคยเป็นที่ตั้งของอารามที่เก่ากว่านี้อีก ได้ผ่านการบูรณะซ่อมแซมต่อมาในคริสต์ศตวรรษที่ 17 และ 18 ทำให้อาสนวิหารแห่งนี้มีทั้งองค์ประกอบในการป้องกันตนเอง บริเวณกลางโบสถ์แบบสถาปัตยกรรมโรมาเนสก์ และบริเวณร้องเพลงสวดแบบกอทิกวิจิตร
มุขนายกโกลด เดอ ตูร์นง เป็นผู้ปรับปรุงบูรณะอาสนวิหาร รวมทั้งเปลี่ยนบริเวณร้องเพลงสวดให้เป็นแบบกอทิกวิจิตรระหว่างปี ค.ศ. 1516–1521
เพดานโค้งแบบประทุนซ้อน ผลงานของฟร็องก์
เพดานโค้งของบริเวณร้องเพลงสวด
บริเวณร้องเพลงสวดมีความโอ่อ่าและงดงามทางสถาปัตยกรรม ตรงข้ามกับบริเวณกลางโบสถ์ที่มีขนาดเล็กและเรียบง่าย ซึ่งประกอบด้วยที่นั่งไม้จำนวน 2 แถว ตกแต่งโดยรอบด้วยพรมแขวนผนังจากสำนักกอแบล็ง ตรงกลางมีแท่นบูชาแบบสถาปัตยกรรมบาโรกสมัยคริสต์ศตวรรษที่ 18 ที่ทำจากโมเสกหินอ่อนย้อมสี
บริเวณกำแพงโดยรอบของบริเวณร้องเพลงสวดถูกทำลายลงระหว่างสงครามศาสนาของฝรั่งเศสเมื่อปี ค.ศ. 1567 ซึ่งต่อมาได้ถูกสร้างครอบด้วยไม้ทดแทน และบริเวณเพดานก็บูรณะกลับเป็นหินในปี ค.ศ. 1757–1759 โดยฌ็อง-บาติสต์ ฟร็องก์ สถาปนิกชาวอาวีญง
บริเวณร้องเพลงสวด : บัลลังก์มุขนายก, ที่นั่งร้องเพลงสวด, พรมแขวนผนัง
แท่นบูชาและพรมแขวนผนัง
แผ่นปิดที่ตั้งหลุมฝังศพของอดีตมุขนายก
เพดานโค้งของชาเปลข้าง
หอระฆัง ("หอแซ็ง-มีแชล") สร้างในสมัยคริสต์ศตวรรษที่ 11 เชื่อมกับบริเวณกลางโบสถ์โดยมุขทางเข้า บริเวณฐานเป็นสี่เหลี่ยมจัตุรัสตกแต่งด้วยลายหน้าต่างโค้งตัน (Lombard band) เคยเป็นที่ตั้งของหอล้างบาป ซึ่งในปัจจุบันถูกปิดตายด้วยกำแพงอิฐ ด้านบนของหอเป็นที่ตั้งของชาเปลซึ่งอุทิศแด่นักบุญมีคาเอล (อัครทูตสวรรค์มีคาเอล) ชั้นบนถัดไปเป็นบริเวณหอระฆังที่ไม่เคยสร้างเสร็จ (สมัยคริสต์ศตวรรษที่ 12) อีกชั้นซึ่งเป็นทรงแปดเหลี่ยมได้รับการต่อเติมในคริสต์ศตวรรษที่ 14 เพื่อเพิ่มความสูงเป็น 40 เมตร ภายในหอระฆังมีระฆังทั้งหมด 4 ลูก
หอระฆัง
มุขทางเข้า
อาสนวิหารมงเปอลีเย

|  อาสนวิหารนักบุญเปโตรแห่งมงเปอลีเย |
| --- | --- |
ด้านหน้าทางเข้าหลักของอาสนวิหาร

43°36′48″N 3°52′27″E﻿ / ﻿43.61333°N 3.87417°E﻿ / 43.61333; 3.87417
ที่ตั้ง: มงเปอลีเย จังหวัดเอโร
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: กอธิก
แล้วเสร็จ: คริสต์ศตวรรษที่ 19
ความสูงอาคาร: 28.50 เมตร (93.5 ฟุต)
ขนาดอื่น ๆ: ยาว 113 เมตร (371 ฟุต)  กว้าง 26.70 เมตร (87.6 ฟุต)
 อนุสรณ์สถานทางประวัติศาสตร์(ค.ศ. 1906)
อาสนวิหารมงเปอลีเย (ฝรั่งเศส: Cathédrale de Montpellier) หรือมีชื่อเต็มว่า อาสนวิหารนักบุญเปโตรแห่งมงเปอลีเย (Cathédrale Saint-Pierre de Montpellier) เป็นอาสนวิหารโรมันคาทอลิก เป็นที่วิหารประจำอัครมุขนายกแห่งอัครมุขมณฑลมงเปอลีเย ตั้งอยู่ในเขตเมืองเก่าของเมืองมงเปอลีเย จังหวัดเอโร แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่อัครทูตสำคัญคือนักบุญเปโตร
อาสนวิหารแห่งนี้ได้รับการขนานนามว่าเป็นสถานที่ในแบบสถาปัตยกรรมกอทิกที่ใหญ่โตที่สุดในเมืองมงเปอลีเย และเป็นอาสนวิหารที่ใหญ่ที่สุดในภูมิภาคล็องก์ด็อก-รูซียงอีกด้วย
อาสนวิหารมงเปอลีเยได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
ประวัติ > สมัยก่อนเป็นอาสนวิหาร

แต่ก่อนจะมาเป็นอาสนวิหารแห่งนี้ สถานที่นี้เคยเป็นอารามและวิทยาลัยเก่า ก่อตั้งราวปี ค.ศ. 1364 โดยสมเด็จพระสันตะปาปาเออร์บันที่ 5 และต่อมาได้ยกฐานะเป็นอาสนวิหารเมื่อปี ค.ศ. 1536 เมื่อมีการย้ายที่ตั้งของอิปิสโคปัล (ศูนย์กลางการปกครองคริสตจักรประจำท้องถิ่น)จากเมืองมากลอนมาอยู่ที่มงเปอลีเย ซึ่งหลุยส์ กีโร นักประวัติศาสตร์ชาวมงเปอลีเยได้กล่าวไว้ในหนังสือของเขาถึงอาสนวิหารแห่งนี้ว่า เป็นสิ่งก่อสร้างที่ประกอบไปด้วยชาเปลสวยงามอย่างหลากหลาย
ประวัติ > สมัยหลังปี ค.ศ. 1536

มีการก่อสร้างหอทั้งสี่มุมของบริเวณกลางโบสถ์ เนื่องจากมีจุดประสงค์หลักเพื่อป้องกันการรุกรานจากผู้ต่อต้านศาสนาในช่วงปี ค.ศ. 1567 ตัววิหารจึงมีลักษณะเป็นป้อมปราการ และมีชื่อเรียกอย่างลำลองว่า "ป้อมนักบุญเปโตร" ในช่วงปลายคริสต์ศตวรรษที่ 16 ผนังด้านนอกของวิหารมีการสร้างช่องซัดอาวุธไว้ตอนบน พร้อมทั้งทางเดินด้านหลังสำหรับทหารรักษาการณ์ ประตูทางเข้าหลักประกอบด้วยบานประตูขนาดใหญ่ และเสาทรงกระบอกสองเสาตั้งตระหง่านอยู่ทั้งสองข้าง ทำเป็นซุ้มเชื่อมกับตัวอาสนวิหารด้วยเพดานโค้ง
อีกหนึ่งมรดกทางสถาปัตยกรรมของยุคกลางที่มีมาถึงปัจจุบันนี้ คือ แผนผังของอาสนวิหาร ซึ่งเป็นอาคารลักษณะตรงซึ่งมีช่วงตัดถึง 5 ช่วง ซึ่งทำให้เป็นที่ตั้งของชาเปลบริเวณทางเดินข้างถึง 14 หลัง ซึ่งแต่ละหลังต่างอุทิศให้นักบุญสำคัญองค์ต่าง ๆ อาทิ พระแม่มารี, พระมหากางเขน, นักบุญเซซีลีอา, นักบุญเออซูลา, นักบุญมาร์แต็ง, นักบุญแคเธอริน, นักบุญลาซารัส, นักบุญเปโตร, นักบุญมารีย์ชาวมักดาลา, นักบุญมีคาเอล, นักบุญแยร์แมง, นักบุญเบลส, นักบุญวิกตอร์ นอกจากนี้องค์ประกอบต่าง ๆ ในอาสนวิหารนั้นละเอียดและสวยงาม แท่นบูชาเอกของอาสนวิหารยังประดับประดาอย่างวิจิตรด้วยทอง บริเวณชั้นล่างมีที่บรรจุหีบวัตถุมงคลซึ่งบรรจุเรลิกของนักบุญต่าง ๆ เช่น นักบุญเบลส, นักบุญแยร์แมง, นักบุญเบเนดิกต์ รวมถึงเอกสารโบราณต่าง ๆ ด้วย
ประวัติ > สงครามศาสนา

ในสมัยสงครามศาสนาทำให้อาสนวิหารเป็นเป้าหมายแรกในการถูกทำลายโดยกองกำลังฝ่ายโปรเตสแตนต์ ในวันที่ 20 ตุลาคม ค.ศ. 1561 หลักจากถูกบุกโจมตีช่วงเวลากลางคืน เหล่ากองกำลังได้บุกเข้ามาทางลับที่ใช้เพื่อให้บุคคลสำคัญของฝ่ายคาทอลิกไว้ใช้หลบซ่อนลี้ภัย เป็นผลทำให้มีผู้ถูกสังหารเสียชีวิตภายในวิหารในครั้งนั้นประมาณ 8–50 ราย จากหลักฐานที่มีซึ่งยืนยันโดยฌัก เดอ มงแตญ นักประวัติศาสตร์ยุโรปได้สันนิษฐานว่าประมาณ 17 ราย ซึ่งน่าจะเป็นตัวเลขที่น่าเชื่อถือที่สุด ภายใน 6–7 ชั่วโมงนับจากการสังหารหมู่ภายในอาสนวิหาร ก็มีการปล้นและเผาทำลายของสำคัญภายในจนสิ้น อย่างไรก็ตาม คณะกรรมการปกครองประจำเมือง (ซึ่งเป็นชาวโปรเตสแตนต์ทั้งหมด)ได้สามารถเก็บรักษาสมบัติสำคัญของอาสนวิหารเอาไว้ได้ ต่อมาหลังจากการปล้นสะดมครั้งนี้ คอนแวนต์และอารามต่าง ๆ ภายในเมืองก็ต้องเผชิญชะตากรรมเดียวกันในที่สุด ต่อมาในปี ค.ศ. 1562 ได้มีการนำระฆังและโลหะที่ประกอบต่าง ๆ มาหลอมเพื่อใช็เป็นลูกปืนใหญ่ในคราที่เมืองถูกล้อมโดยกองกำลังฝ่ายคาทอลิก
ในปี ค.ศ. 1567 ในครั้งนี้อาสนวิหารถูกบุกโดยกองกำลังฝ่ายโปรเตสแตนต์ และตัวอาคารได้กลายเป็นจุดหมายหลัก หอระฆังได้ถูกถล่มลงและตามด้วยอาคารหลักทั้งหมด จนเหล่านักบวชทั้งหลายต้องลี้ภัยไปอยู่ที่เมืองวีลเนิฟว์-เล-มากลอนและเมืองฟรงตีญ็อง จนเสร็จสิ้นการล้อมเมืองโดยกองทัพของพระเจ้าหลุยส์ที่ 13 ในปี ค.ศ. 1622
ซึ่งในครั้งนั้นพระเจ้าหลุยส์ที่ 13 ได้เริ่มการบูรณะอาสนวิหารขึ้นใหม่ ในส่วนของเพดานโค้ง พื้นของบริเวณกลางโบสถ์ และหน้าบันฝั่งทางเข้าใหญ่ ซึ่งต่อมามีผู้รับผิดชอบการบูรณะครั้งใหญ่โดยสถาปนิกฌ็อง-อ็องตวน ฌีราล ในคริสต์ศตวรรษที่ 18 ทำให้อาสนวิหารก็ได้เปลี่ยนโฉมเป็นสิ่งก่อสร้างแห่งความทะเยอทะยานในยุคนั้น
ระเบียงภาพ

วิหารคดอันเป็นส่วนหนึ่งของอารามในอดีต (ปัจจุบันเป็นทางเข้าหลักของห้องกายวิภาคศาสตร์ของคณะแพทยศาสตร์)
หอระฆังมองจากทางเข้าหลักของ คณะแพทยศาสตร์
ทัศนียภาพจากตัวเมืองเก่า
ออร์แกนภายในอาสนวิหาร
อาลาน แซ็ง-มักซีแม็ง

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อาลาน อีเรเน แซ็ง-มักซีแม็ง
วันเกิด:   (1997-03-12) 12 มีนาคม ค.ศ. 1997 (27 ปี)
ส่วนสูง:  1.73 m (5 ft 8 in)
ตำแหน่ง:  ปีก
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  10
สโมสรเยาวชน
2003–2004:  Verrières-le-Buisson
2004–2007:  US Ris-Orangis
2007–2011:  บูล็อญ-บีย็องกูร์
2011–2013:  แซ็งเตเตียน
สโมสรอาชีพ*
| ปี |  ทีม |  ลงเล่น |  (ประตู) |
| 2013–2015 |  แซ็งเตเตียน 2 |  22 |  (7) |
| 2013–2015 |  แซ็งเตเตียน |  12 |  (0) |
| 2015–2017 |  มอนาโก |  1 |  (0) |
| 2015–2016 |  → ฮันโนเฟอร์ 96 (ยืมตัว) |  16 |  (1) |
| 2016–2017 |  → บัสตียา (ยืมตัว) |  34 |  (3) |
| 2017–2019 |  นิส |  64 |  (9) |
| 2019– |  นิวคาสเซิลยูไนเต็ด |  101 |  (12) |
ทีมชาติ
| 2013 |  ฝรั่งเศส ไม่เกิน 16 ปี |  11 |  (3) |
| 2013–2014 |  ฝรั่งเศส ไม่เกิน 17 ปี |  7 |  (4) |
| 2016–2017 |  ฝรั่งเศส ไม่เกิน 20 ปี |  7 |  (2) |
| 2017–2019 |  ฝรั่งเศส ไม่เกิน 21 ปี |  7 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22:16, 18 กุมภาพันธ์ ค.ศ. 2023 (UTC)
อาลาน อีเรเน แซ็ง-มักซีแม็ง (ฝรั่งเศส: Allan Irénée Saint-Maximin; เกิด 12 มีนาคม ค.ศ. 1997) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งปีกให้แก่ทีมนิวคาสเซิลยูไนเต็ด เขาเคยเล่นให้แก่อาแอ็ส แซ็งเตเตียน, อาแอ็ส มอนาโก และโอเฌเซ นิส
ประวัติ

แซ็ง-มักซีแม็งเกิดในชาเตแน-มาลาบรีซึ่งเป็นชุมชนในเขตชานเมืองทางตะวันตกเฉียงใต้ของกรุงปารีส มีเชื้อสายกัวเดอลุปและเฟรนช์เกียนา
ระดับสโมสร > เริ่มต้นอาชีพ

แซ็ง-มักซีแม็งเปิดตัวในลีกเอิงให้แก่แซ็งเตเตียนเมื่อวันที่ 1 กันยายน ค.ศ. 2013 แทนที่รอแม็ง ฮามูมา ในนาทีที่ 69 ในเกมที่เปิดบ้านเอาชนะบอร์โด 2-1
เมื่อวันที่ 31 กรกฎาคม ค.ศ. 2015 แซ็ง-มักซีแม็งเข้าร่วมทีมอาแอ็ส มอนาโก แต่ถูกยืมตัวทันทีไปยังทีมฮันโนเฟอร์ 96 ในวันที่ 28 กรกฎาคม ค.ศ. 2016 แซ็ง-มักซีแม็งเข้าร่วมทีมบัสตียาด้วยสัญญายืมตัวตลอดฤดูกาล
แซ็ง-มักซีแม็งย้ายไปสโมสรคู่แข่งคือนิสด้วยค่าตัวที่ไม่เปิดเผย เมื่อวันที่ 7 สิงหาคม ค.ศ. 2017
ระดับสโมสร > นิวคาสเซิลยูไนเต็ด

เมื่อวันศุกร์ที่ 2 สิงหาคม ค.ศ. 2019 แซ็ง-มักซีแม็งย้ายไปร่วมทีมนิวคาสเซิลยูไนเต็ดด้วยสัญญาหกปี เขาเปิดตัวในอีกเก้าวันต่อมาคือในวันอาทิตย์ที่ 11 สิงหาคม ค.ศ. 2019 ในเกมที่นิวคาสเซิลเปิดบ้านพ่ายแพ้ต่ออาร์เซนอลในวันเปิดฤดูกาลของพรีเมียร์ลีกฤดูกาล 2019-20 ในวันศุกร์ที่ 5 ธันวาคม ค.ศ. 2019 เขายิงประตูแรกให้สโมสรในเกมชนะเชฟฟีลด์ยูไนเต็ด 2-0 ประตูที่สองของเขาเกิดขึ้นในอีกสองเดือนต่อมาในรอบที่สี่ของเอฟเอคัพเจอกับสโมสรคู่แข่งจากลีกวันคืออ็อกซ์ฟอร์ดยูไนเต็ด
เขายังทำประตูชัยในเกมที่นิวคาสเซิลชนะเซาแทมป์ตัน 1-0 ในการแข่งขันพรีเมียร์ลีกเมื่อวันที่ 7 มีนาคม ค.ศ. 2020 ในวันที่ 1 กรกฎาคม เขาทำสามแอสซิสต์ในเกมที่นิวคาสเซิลชนะบอร์นมัท 4-1
ชีวิตส่วนตัว

แซ็ง-มักซีแม็งมีลูกสามคนที่อาศัยอยู่กับเขาที่นิวคาสเซิลอะพอนไทน์
สถิติอาชีพ

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ถ้วยลีก> ลงเล่น | ถ้วยลีก> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แซ็งเตเตียน 2 | 2013–14 | CFA 2 | 15 | 5 | — | — | — | — | — | — | — | — | 15 | 5 |
| แซ็งเตเตียน 2 | 2014–15 | CFA | 7 | 2 | — | — | — | — | — | — | — | — | 7 | 2 |
| แซ็งเตเตียน 2 | รวม | รวม | 22 | 7 | — | — | — | — | — | — | — | — | 22 | 7 |
| แซ็งเตเตียน | 2013–14 | ลีกเอิง | 3 | 0 | 1 | 0 | 0 | 0 | 1 | 0 | — | — | 5 | 0 |
| แซ็งเตเตียน | 2014–15 | ลีกเอิง | 9 | 0 | 2 | 0 | 0 | 0 | 1 | 0 | — | — | 12 | 0 |
| แซ็งเตเตียน | รวม | รวม | 12 | 0 | 3 | 0 | 0 | 0 | 2 | 0 | — | — | 17 | 0 |
| ฮันโนเฟอร์ 96 (ยืมตัว) | 2015–16 | บุนเดิสลีกา | 16 | 1 | 2 | 0 | — | — | — | — | — | — | 18 | 1 |
| บัสตียา (ยืมตัว) | 2016–17 | ลีกเอิง | 34 | 3 | 1 | 0 | 1 | 0 | — | — | — | — | 36 | 3 |
| มอนาโก | 2017–18 | ลีกเอิง | 1 | 0 | 0 | 0 | 0 | 0 | 0 | 0 | 1 | 0 | 2 | 0 |
| นิส | 2017–18 | ลีกเอิง | 30 | 3 | 1 | 0 | 1 | 0 | 6 | 2 | — | — | 38 | 5 |
| นิส | 2018–19 | ลีกเอิง | 34 | 6 | 2 | 0 | 0 | 0 | — | — | — | — | 36 | 6 |
| นิส | รวม | รวม | 64 | 9 | 3 | 0 | 1 | 0 | 6 | 2 | — | — | 74 | 11 |
| นิวคาสเซิลยูไนเต็ด | 2019–20 | พรีเมียร์ลีก | 26 | 3 | 4 | 1 | 0 | 0 | — | — | — | — | 30 | 4 |
| นิวคาสเซิลยูไนเต็ด | 2020–21 | พรีเมียร์ลีก | 25 | 3 | 0 | 0 | 1 | 0 | — | — | — | — | 26 | 3 |
| นิวคาสเซิลยูไนเต็ด | 2021–22 | พรีเมียร์ลีก | 35 | 5 | 1 | 0 | 1 | 0 | — | — | — | — | 37 | 5 |
| นิวคาสเซิลยูไนเต็ด | 2022–23 | พรีเมียร์ลีก | 15 | 1 | 0 | 0 | 5 | 0 | — | — | — | — | 20 | 1 |
| นิวคาสเซิลยูไนเต็ด | รวม | รวม | 101 | 12 | 5 | 1 | 7 | 0 | — | — | — | — | 113 | 13 |
| รวมทั้งหมด | รวมทั้งหมด | รวมทั้งหมด | 250 | 32 | 14 | 1 | 9 | 0 | 8 | 2 | 1 | 0 | 282 | 35 |
เกียรติยศ

นิวคาสเซิลยูไนเต็ด
อีเอฟแอลคัพ รองชนะเลิศ: 2022–23
บุคคล
Premier League Goal of the Month: สิงหาคม ค.ศ. 2022
แหล่งข้อมูลอื่น

อาลาน แซ็ง-มักซีแม็ง ที่สหพันธ์ฟุตบอลฝรั่งเศส (ในภาษาฝรั่งเศส)
แม่แบบ:FFF male player
อาลาน แซ็ง-มักซีแม็ง – สถิติลีกฝรั่งเศสในลีกเอิง – ยังมีบริการใน ในภาษาฝรั่งเศส
อาลาน แซ็ง-มักซีแม็ง – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลนิวคาสเซิลยูไนเต็ด  |
| --- | --- |
 1 ดูเบรากา  2 ทริปเปียร์  3 Dummett  4 บอตมัน  5 แชร์  6 ลาสเซลล์ (c)  7 โจลินตัน  8 เชลวีย์  9 วิลสัน  10 แซ็ง-มักซีแม็ง  11 Ritchie  12 ลูอิส  13 ทาร์เก็ตต์  15 บานส์  17 Krafth  18 Fernández  19 Manquillo  20 คริส วูด  22 โพป  24 อัลมิรอน  26 Darlow  33 เบิร์น  36 ลองสตาฟฟ์  39 กีมาไรส์  ผู้จัดการ: ฮาว
อาสนวิหารออลอรง

|   อาสนวิหารนักบุญมารีย์แห่งออลอรง |
| --- | --- |
มุขทางเข้าอาสนวิหาร

43°11′16″N 0°36′57″W﻿ / ﻿43.18778°N 0.61583°W﻿ / 43.18778; -0.61583
ที่ตั้ง: ออลอรง จังหวัดปีเรเน-อัตล็องติก
ประเทศ:  ประเทศฝรั่งเศส
นิกาย: โรมันคาทอลิก
สถานะ: โบสถ์ประจำเขต   (อาสนวิหารจนกระทั่งปี ค.ศ. 1801)
ประเภทสถาปัตย์: กางเขน
รูปแบบสถาปัตย์: โรมาเนสก์ กอทิก
แล้วเสร็จ: คริสต์ศตวรรษที่ 14
  อนุสรณ์สถานทางประวัติศาสตร์ (ค.ศ. 1939)  มรดกโลก (ค.ศ. 1998) 
อาสนวิหารออลอรง (ฝรั่งเศส: Cathédrale d'Oloron) เรียกชื่อเต็มว่า อาสนวิหารนักบุญมารีย์แห่งออลอรง (Cathédrale Sainte-Marie d'Oloron) ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลออลอรงซึ่งต่อมาได้ถูกยุบลงเป็นส่วนหนึ่งของมุขมณฑลบายอนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองออลอรง-แซ็งต์-มารี จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1939 และยังเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสซึ่งเป็นแหล่งมรดกโลกของยูเนสโกตั้งแต่ปี ค.ศ. 1998
ประวัติ

อาสนวิหารแห่งออลอรงประกอบด้วยซุ้มประตูทางเข้าด้านหน้าและมุขทางเข้าแบบโรมาเนสก์ โครงสร้างประกอบด้วยบริเวณกลางโบสถ์และช่องทางเดินข้างขนาบสองข้าง ซึ่งแต่ละข้างเป็นที่ตั้งของชาเปลข้างและสักการสถาน บริเวณร้องเพลงสวดชั้นนอกซึ่งเป็นจรมุขยังเป็นที่ตั้งของชาเปลอีก 5 แห่ง
บริเวณกลางโบสถ์และทางเดินข้างสร้างในสมัยคริสต์ศตวรรษที่ 12-13 บริเวณจรมุขรวมทั้งชาเปลที่ตั้งอยู่ด้านในสร้างในสมัยต้นคริสต์ศตวรรษที่ 14 ชาเปลที่ตั้งอยู่บริเวณทางเดินข้างนั้นสร้างต่อมาราวคริสต์ศตวรรษที่ 15
จากการสำรวจโดยนักประวัติศาสตร์พบว่าแต่เดินอาสนวิหารแห่งนี้สร้างในทรงกางเขนแบบกรีก และยังพบฐานของบริเวณมุขโค้งด้านสกัดแบบครึ่งวงกลมซึ่งได้กลายมาเป็นฐานของสักการสถานซึ่งสร้างต่อมาในคริสต์ศตวรรษที่ 14 เพดานโค้งมีลักษณะเป็นช่องโค้งแบบครึ่งวงกลมและครีบยัน
บริเวณทางเข้าด้านหน้าเป็นส่วนที่สร้างในสมัยแรกของการก่อสร้างช่วงคริสต์ศตวรรษที่ 11 บริเวณซุ้มประตูมีลักษณะกว้างและลึก เป็นทรงโค้งแบบครึ่งวงกลมรับกับเสาฐานกลมเกลี้ยง ประตูแบ่งเป็นสองบานคู่ หน้าบันประตูโค้งรับน้ำหนักด้วยเสาซึ่งถูกสลักเป็นรูปยักษ์ถูกล่ามโซ่ทำท่าแบกเสา บัวแต่งโค้งเป็นลายดอกและใบไม้ และบุคคลทั้ง 24 ในหนังสือวิวรณ์ บริเวณฐานของหน้าบันประตูแบบครึ่งวงกลมมีรูปสลักนูนต่ำเป็นอัศวินอารักษ์ฝั่งละหนึ่ง
ระเบียงภาพ

อาสนวิหารด้านหน้า
ซุ้มประตูฝั่งทิศตะวันตกใต้มุขทางเข้า
บริเวณเสากลางของซุ้มประตูสลักเป็นลาย "ยักษ์ล่ามโซ่"
รายละเอียดบริเวณหน้าบันซุ้มประตู: คนถูกกิน กับราชานักดนตรีทั้งสอง
มุขทางเข้าและหอระฆัง
หน้าบันซุ้มประตูกลาง (ซีกขวา)
มุขทางเข้าและหอระฆัง
บริเวณพิธีจากด้านข้าง
แผนผังแสดงที่ตั้งของหลุมฝังศพ
หลุมฝังศพสมัยยุคกลาง
อาสนวิหารออร์เลอ็อง

|  อาสนวิหารกางเขนศักดิ์สิทธิ์ แห่งออร์เลอ็อง |
| --- | --- |
ด้านหน้าอาสนวิหารออร์เลอ็อง

47°54′6″N 1°54′37″E﻿ / ﻿47.90167°N 1.91028°E﻿ / 47.90167; 1.91028
ที่ตั้ง: ออร์เลอ็อง ประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: อาสนวิหารออร์เลอ็อง
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: กอทิก
แล้วเสร็จ: ค.ศ. 1829
 อนุสรณ์สถานทางประวัติศาสตร์ (ค.ศ. 1862)
อาสนวิหารออร์เลอ็อง  (ฝรั่งเศส: Cathédrale d'Orléans) มีชื่อเต็มว่า อาสนวิหารกางเขนศักดิ์สิทธิ์แห่งออร์เลอ็อง (Cathédrale Sainte-Croix d'Orléans) เป็นโบสถ์โรมันคาทอลิกที่มีฐานะเป็นอาสนวิหาร ประจำตำแหน่งมุขนายกแห่งออร์เลอ็อง ตั้งอยู่ที่เมืองออร์เลอ็องในประเทศฝรั่งเศส สถาปัตยกรรมที่เห็นอยู่ในปัจจุบันเป็นแบบกอทิก
อาสนวิหารเป็นที่รู้จักกันอย่างแพร่หลายเพราะความเกี่ยวพันกับนักบุญโยนออฟอาร์คผู้เป็นวีรสตรีของฝรั่งเศส โยนออฟอาร์คเข้าร่วมพิธีมิสซาที่อาสนวิหารเมื่อค่ำวันที่ 2 พฤษภาคม ค.ศ. 1429 เมื่อมากู้เมืองจากการล้อมโดยฝ่ายอังกฤษ อาสนวิหารมีหน้าต่างประดับกระจกสีที่แสดงภาพวีรกรรมของโจน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนวิหารกางเขนศักดิ์สิทธิ์แห่งออร์เลอ็อง
พจนานุกรมศัพท์สถาปัตยกรรมคริสต์ศาสนา
อาสนวิหารแวซง

|  อาสนวิหารแม่พระเมืองนาซาเร็ธ แห่งแวซง |
| --- | --- |


44°14′30″N 5°04′08″E﻿ / ﻿44.24167°N 5.06889°E﻿ / 44.24167; 5.06889
ที่ตั้ง: แวซง-ลา-รอแมน จังหวัดโวกลูซ
ประเทศ:  ประเทศฝรั่งเศส
นิกาย: โรมันคาทอลิก
สถานะ: โบสถ์ประจำแพริช   (อาสนวิหารจนกระทั่งปี ค.ศ. 1801)
ประเภทสถาปัตย์: กางเขน
รูปแบบสถาปัตย์: โรมาเนสก์
แล้วเสร็จ: คริสต์ศตวรรษที่ 11
 อนุสรณ์สถานทางประวัติศาสตร์ (ค.ศ. 1840)
อาสนวิหารแวซง (ฝรั่งเศส: Cathédrale de Vaison) เรียกชื่อเต็มว่า อาสนวิหารแม่พระเมืองนาซาเร็ธแห่งแวซง (Cathédrale Notre-Dame-de-Nazareth de Vaison) เป็นโบสถ์ประจำเขตแพริชและอดีตอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลแวซงจนกระทั่งถูกยุบรวมเข้ากับอัครมุขมณฑลอาวีญงตั้งแต่ ค.ศ. 1801 ตั้งอยู่ที่เมืองแวซง-ลา-รอแมน จังหวัดโวกลูซ แคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี
ในอดีตอาสนวิหารเคยเป็นศูนย์กลางของเมืองเก่าตั้งแต่สมัยยุคกลาง (ซึ่งไม่เหลือร่อยรอยในปัจจุบัน) สร้างขึ้นในคริสต์ศตวรรษที่ 11 ตามผังแบบบาซิลิกา ซึ่งได้มีการบูรณะต่อเติมในอีกในช่วงหนึ่งร้อยปีต่อมา รูปเแบบทางสถาปัตยกรรมของอาสนวิหารแห่งนี้ถือเป็นหนึ่งในสถาปัตยกรรมโรมาเนสก์แบบพรอว็องส์ที่สวยที่สุดแห่งหนึ่งในปัจจุบัน
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840
อาสนวิหารโลซาน

อาสนวิหารโลซาน
อาสนวิหารโลซาน (Cathédrale de Lausanne) หรือชื่อเต็มคือ อาสนวิหารน็อทร์-ดามแห่งโลซาน (ฝรั่งเศส: Cathédrale Notre-Dame de Lausanne) เป็นโบสถ์คริสต์นิกายโปรเตสแตนต์ระดับอาสนวิหารประจำเมืองโลซาน ประเทศสวิตเซอร์แลนด์ อาสนวิหารแห่งนี้เริ่มขึ้นในปีค.ศ. 1170 และแล้วเสร็จในปี 1235 ต่อมาอาสนวิหารแห่งนี้ถูกประกาศอุทิศให้แก่พระแม่มารีย์โดยคำประกาศของสมเด็จพระสันตะปาปาเกรกอรีที่ 10ในปี 1275